id en id id en en en en en ar en id fr id sq az id id id id id id id ms id id ms id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
JANGAN BIARKAN BUDAYA KITA LEMAH - abdnaddin
Ingin Berkisah Dengan Cara Sendiri
Home Unlabelled JANGAN BIARKAN BUDAYA KITA LEMAH
✔ abd naddin Diterbitkan 7:06 PTG
KOTA KINABALU: Kebudayaan tidak mungkin dibiarkan berkembang dengan sendirinya kerana jika dibiarkan demikian, kebudayaan akan menjadi lemah dan seterusnya ditindas oleh kebudayaan yang lebih kuat.
"Jika hal ini berlaku, jati diri kita juga dengan sendirinya akan lenyap", kata Pengarah Dewan Bahasa dan Pustaka (DBP) Sabah, Zubaidi Abas ketika berucap pada Majlis Penutupan Persidangan Persuratan dan Kebudayaan Kebangsaan, di Teluk Likas, kelmarin.
Oleh sebab itu, katanya, selain dasar yang ada, pertemuan seperti ini amat bermakna dalam usaha meletakkan landasan bagi pembinaan dan pengembangan kebudayaan kita terutama dalam menghadapi cabaran zaman.
"Kini kita hidup dalam zaman yang penuh dengan perubahan.Perubahan yang berlaku di sekeliling kita sentiasa ada pengaruhnya kepada kebudayaan bangsa," katanya.
Menurutnya, untuk menghadapi perubahan dan pengaruh yang tidak wajar kepada kehidupan dan perkembangan bangsa dan negara ini, masyarakat, bangsa dan negara harus mempersiapkan diri, bukan sahaja untuk tetap bertahan dalam kehidupan sejagat tetapi juga harus mengembangkan jati diri dan memiliki keperibadian yang kukuh agar wujud sebagai bangsa sejajar dengan bangsa-bangsa lain di dunia.
Dalam konteks ini, peranan bahasa Melayu menjadi sangat penting sebagai salah satu sarana pembinaan jati diri bangsa, katanya.
Tegasnya, pembinaan dan pengembangan bahasa Melayu harus turut menjadi keutamaan dalam pembinaan bangsa kita.
"Kita kaya dengan warisan budaya bangsa.Kita bukan saja harus berbangga tetapi juga harus berusaha memeliharadan mempertahankannya.
"Kita perlu mengukuhkan bangsa kita dengan pelbagai kekuatan, khususnya dalam memahami dan menghargai warisan budaya bangsa," katanya.
Beliau menambah, walaupun Sabah mempunyai tradisi kebudayaan yang beraneka warna yang dicorakkan oleh kepelbagaian suku kaum, bahasa, warisan kesenian, adat istiadat, kepercayaan dan segala macam kehidupan yang berbeza, kepelbagaian itu sebenarnya menjadi sumber kekuatan bagi menggerakkan pelbagai usaha mengembangkan budaya bangsa dalam menghadapi cabaran zaman.
gambar ihsan Logiman Juakim
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin